मैं आप की बात से 100 प्रतिशत सहमत हूं. कुछ लोग इस समय ऐसे आ गए हैं जिन लोगों को केवल टिकट चाहिए. हम ने प्रौसेस ओपन कर दिया है. हम लोगों से आवेदन मांग रहे हैं कि यदि आप देश की सेवा करना चाहते हैं तो टिकट के लिए आवेदन कीजिए. इस के लिए ‘आप’ का कार्यकर्ता होना भी अनिवार्य नहीं है. जो चाहे आवेदन कर सकता है. हम चाहते हैं कि जिस ने भी समाज के लिए काम किया है, हम अपनी पार्टी के टिकट पर उसे चुनाव लड़ाएं. पर इस प्रक्रिया में कांग्रेस और भाजपा ने अपने कुछ लोगों को हमारे यहां आवेदन भरने के लिए आगे कर दिया.